PATVIRTINTA

Progimnazijos direktoriaus

2024 rugpjūčio 30 d.

įsakymu Nr. V- 80/1

**VISAGINO ,,GEROSIOS VILTIES” PROGIMNAZIJOS**

**PEDAGOGŲ KVALIFIKACIJOS TOBULINIMO PLANAS 2024-2025 M.M.**

1. BENDROSIOS NUOSTATOS

Visagino ,,Gerosios vilties“ progimnazijos pedagogų kvalifikacijos tobulinimo planas parengtas vadovaujantis Lietuvos Respublikos Vyriausybės nutarimais, Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų, mokytojų, pagalbos mokiniui specialistų kvalifikacijos tobulinimo nuostatais, patvirtintais Lietuvos Respublikos švietimo, mokslo ir sporto ministro 2023 metų sausio 4 dienos įsakymu Nr. V-7 „Dėl švietimo, mokslo ir sporto ministro 2007 m. kovo 29 d. įsakymo Nr. ISAK-556 „Dėl valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų, mokytojų, pagalbos mokiniui specialistų kvalifikacijos tobulinimo nuostatų patvirtinimo“ pakeitimo“, Pedagoginių darbuotojų (išskyrus aukštųjų mokyklų darbuotojus) 2023-2025 metų prioritetinėmis kvalifikacijos tobulinimo sritimis, patvirtintomis Lietuvos Respublikos švietimo, mokslo ir sporto ministro 2022 m. gruodžio 13 d. įsakymu Nr. V-1942 ,,Dėl pedagoginių darbuotojų (išskyrus aukštųjų mokyklų darbuotojus) 2023-2025 metų prioritetinių kvalifikacijos tobulinimo sričių patvirtinimo“ bei progimnazijos darbuotojų kvalifikacijos tobulinimo tvarkos aprašu, patvirtintu progimnazijos direktoriaus2023 m. sausio 24 d. įsakymu V-10 ,,Visagino ,,Gerosios vilties” progimnazijos darbuotojų kvalifikacijos tobulinimo tvarkos aprašo tvirtinimo“.

Progimnazijos kvalifikacijos tobulinimo planas dera su 2024-2025 mokslo metų progimnazijos veiklos tikslais ir uždaviniais.

1. KVALIFIKACIJOS TOBULINIMO PRIORITETAI, TIKSLAI, UŽDAVINIAI

**Prioritetai:**

1. Skaitmeninių kompetencijų stiprinimas:
2. Įtraukties principų tobulinimas;
3. Pilietinio ugdymo stiprinimas;
4. Ugdymo praktikos ir didaktikos tobulinimas;
5. Lyderystės ugdymo ir mokymosi tobulinimas.

**Tikslas:** tobulinti pedagoginių darbuotojų kompetencijas, įgyti kito mokomojo dalyko ar pedagoginės specializacijos, stiprinti skaitmeninio ugdymo turinį, lyderystę ir mentorystę, siekti įtraukios, atviros, bendradarbiaujančios mokyklos, skatinant patriotiškumą, taikant ugdymo mokslo ir praktikos sintezę.

**Uždaviniai:**

1. Organizuoti kryptingą, progimnazijos veiklos tikslus ir poreikį atitinkantį kvalifikacijos kėlimą.

2. Tobulinti mokytojų bendradarbiavimą, dalykines/profesines, bendrąsias kompetencijas veiksmingai siekiant įtraukios mokyklos kryptingų ugdymo tikslų, mokytojų lyderystės.

3. Vesti mokytojų kvalifikacijos tobulinimo apskaitą, racionaliai panaudojant kvalifikacijai tobulinti skirtas lėšas

III. VEIKLOS TURINYS

|  |  |  |  |  |
| --- | --- | --- | --- | --- |
| **Veikla** | **Atsakingi** | **Ištekliai**  | **Data** | **Laukiamas rezultatas** |
| Kvalifikacijos tobulinimo renginių visiems pedagoginiams darbuotojams organizavimas atnaujinto ugdymo turinio diegimo ir tobulinimo, įtraukiojo ugdymo, skaitmeninių kompetencijų tobulinimo temomis. | Metodinė taryba | MK lėšos | Pagal susitarimą | Dalyvavimas VŠPT tarnybos organizuotoje respublikinėje konferencijoje UTA tema. 100 proc. mokytojų dalyvauja ilgalaikėje ,,Įtraukiojo ugdymo programoje“. II pusmetį organizuotas bent 1 kvalifikacijos tobulinimo renginys, kuriame dalyvaus bent 80 proc. pedagoginių darbuotojų.Surengta 1 edukacinė išvyka pagal mokytojų ir pedagoginių darbuotojų kvalifikacijos tobulinimo poreikius į pasirinktą Lietuvos ir kultūros objektą.1 trumpalaikė stažuotė Lietuvos mokykloje pamokos organizavimo tema pagal UTA. |
| Mentorystės programos mokytojams, turintiems mažiau patirties (anglų, lietuvių k., matematikos). | Metodinių grupių pirmininkai | Žmogiškieji | Per mokslo metus | Teikiama savalaikė ir sisteminga pagalba naujai atvykusiems mokytojams. Kiekvienam naujai atvykusiam darbuotojui priskiriamas mokytojas – kuratorius / mentorius. Naujai atvykę mokytojai stebės ir aptars bent po 3 kolegų pamokas. |
| Metodinės dienos ,,Kolega-kolegai“. Dalijimasis patirtimi (atnaujinto ugdymo turinio diegimo ir tobulinimo, įtraukiojo ugdymo, skaitmeninių kompetencijų tobulinimo, pilietiškumo stiprinimo temomis). | Mokytojai | Žmogiškieji | Spalio ir vasario mėn. | Du kartus per mokslo metus vyksta gerosios patirties sklaida, organizuojamos diskusijos ir dalijamasi sėkmėmis bei tobulintinais ugdymo organizavimo aspektais. |
| Mokytojų, dalyvavusių kvalifikacijos tobulinimo renginiuose, pranešimai metodinių grupių susirinkimuose. | Mokytojai | Žmogiškieji | Per mokslo metus | 50 proc. mokytojų ir pedagoginių darbuotojų skaito bent po 1 pranešimą metodinės grupės susirinkime. 50-60 proc. dalykų mokytojų, klasių vadovų bei pedagoginių darbuotojų planuoja ir reflektuoja savišvietos ir saviugdos veiklas pagal asmeninius tobulėjimo tikslus ir planus. |
| Metodinės, pedagoginės literatūros apžvalga apie švietimų naujovių informavimas naujų teisės aktų aptarimas metodiniuose užsiėmimuose ar metodinėse dienose. | Metodinė taryba Metodinių grupių pirmininkai | Žmogiškieji | Per mokslo metus |
| Informacijos apie kvalifikacijos tobulinimo renginius savivaldybėje, respublikoje, užsienyje skelbimas el. paštu ir el. dienyne TAMO. | Administracija | Žmogiškieji | Per mokslo metus | 70-75 proc. mokytojų ir pedagoginių darbuotojų dalyvauja bent viename, apie 60 proc. - dviejuose pasiūlytuose kvalifikacijos tobulinimo renginiuose kitose švietimo institucijose įtraukiojo ugdymo klausimais, skaitmeninių kompetencijų tobulinimo, pilietiškumo stiprinimo temomis. |
| Duomenų apie pedagogų kvalifikaciją kaupimas ir analizė. | Miglė Bulovienė | Žmogiškieji | Nuolat | Skaidrus kvalifikacijai skirtų lėšų panaudojimas. Sudaryta galimybė kiekvienam pedagoginiam darbuotojui sudalyvauti vidutiniškai 3-5 kvalifikacijos tobulinimo renginiuose (žinomi statistiniai duomenys apie kvalifikaciją tobulinusius mokytojus). |
| Kvalifikacijos tobulinimo poreikių tyrimas ir kvalifikacijos kėlimo planavimas atsižvelgiant į progimnazijos prioritetus. Pedagogų kvalifikacijos tobulinimo plano sudarymas. | Metodinė taryba | Žmogiškieji  | Gruodžio mėn. |

SUDERINTA

Metodinės tarybos 2024-08-0

posėdyje, protokolo Nr.